open-index/open-wikipedia-markdown huggingface dataset:
Kiiara

**Kiara Saulters** (s. 24. toukokuuta 1995 Wilmington, Willin piirikunta, Yhdysvallat, taiteilijanimeltään **Kiiara**) on yhdysvaltalainen laulaja-lauluntekijä. Hänellä on levytyssopimus Atlantic Recordsin kanssa. Hän nousi suuren yleisön tietoon vuonna 2015 julkaistuaan kappaleen "Gold", joka pääsi muun muassa Yhdysvaltain Billboard Hot 100-listan sijalle 13. Hänet tunnetaan myös esiintymisestään Linkin Parkin vuonna 2017 julkaistulla kappaleella "Heavy".

Hän julkaisi ensimmäisen EP-levynsä nimeltään "Low Kii Sawage" maaliskuussa 2016 joka pääsi albumilistan viidenkymmenen parhaan joukkoon Australiassa, Kanadassa sekä artistin kotimaassa Yhdysvalloissa. "Kiiara" on maininnut saaneensa suurimmat vaikutteet musiikkiinsa Eminemiltä, Rihannalta, Joyner Lucasilta, Yelawolfilta sekä Linkin Parkilta.

## Diskografia

#### EP-levyt

* Low Kii Savage (22. maaliskuuta 2016)

#### Singlet

**Pääartistina**

* Bring Me Back (2013)
* Gold (2015)
* Feels (2016)
* Hang Up tha Phone (2016)
* Dopemang (mukana Ashley All Day) (2016)
* Whippin (mukana Felix Snow) (2017)
* Wishlist (2017)
* Messy (2018)
* Gloe (2018)
* Diamonds (mukana Jauz) (2018)
* 1% (2018)
* L*** Is a Bad Word (2018)
* I Don't Wanna Be Friends (2018)
* How Can You Love Me (2018)
* Open My Mouth (2019)
* Bipolar (2019)

**Vierailevana artistina**

* Heavy (Linkin Park, mukana Kiiara) (2017)
* Complicated (Dimitri Vegas & Like Mike & David Guetta, mukana Kiiara) (2017)
* Cross My Mind Pt. 2 (A R I Z O N A, mukana Kiiara) (2017)
* Darkside (Ty Dolla Sign & Future, mukana Kiiara) (2017)
* Put Me Back Together (Cheat Codes, mukana Kiiara) (2018)
* Be Somebody (Steve Aoki & Nicky Romero, mukana Kiiara) (2018)
* Obsessed (Ashley All Day, mukana Kiiara) (2019)
* Lonely Baby (Hyphen Hyphen, mukana Kiiara) (2019)
* Back to You (Ekali, mukana Kiiara) (2019)
* In the Stars (One OK Rock, mukana Kiiara) (2019)

## Lähteet
IDEA-kampus

**IDEA-kampus** on Sasky-koulutuskuntayhtymän oppimisympäristö Ikaalisissa. Samalla tontilla on tarjolla sekä ammatillista koulutusta että lukiokoulutusta. IDEA-kampuksella toimivat Saskyn oppilaitokset: Sasky Ikaalisten kauppaoppilaitos, Sasky Ikaalisten käsi- ja taideteollisuusoppilaitos ja Sasky Ikaalisten lukio.

Vuonna 2020 valmistui IDEA-kampuksen uudisrakennus, josta tilat sai mm. vuoden 2020 alusta Sasky-koulutuskuntayhtymään liittynyt Sasky Ikaalisten lukio. IDEA-kampuksen alueella toimii kaikkiaan 22 eri koulutusalaa, opiskelijoita on yhteensä noin 650.

## Aiheesta muualla
*IDEA-kampuksen kotisivut
Gold (Kiiaran kappale)

**Gold** on yhdysvaltalaisartisti Kiiaran debyyttisingle. Sen julkaisi Atlantic Records hänen ensimmäisen, Low Kii Sawage EP:n johdantosinglenä 26. lokakuuta 2015. Kappaleen ovat sanoittaneet Kiiara sekä David Singer-Vine ja sen tuotannosta vastasi Felix Snow. Maaliskuussa 2016 kappaletta oli striimattu maailmanlaajuisesti yli 45 miljoonaa kertaa. Kappaleelle on toteutettu myös Kiiaran itse ohjaama musiikkivideo, joka julkaistiin hänen YouTube-kanavalla 21. maaliskuuta 2016. Videolla nähdään Kiiara juhlimassa mielenkiintoisten hahmojen kanssa.

"Gold" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Australiassa, Belgiassa, Bulgariassa, Kanadassa, Libanonissa, Romaniassa, Tanskassa ja Yhdysvalloissa. Lisäksi se on myynyt Australiassa kaksinkertaista ja Kanadassa sekä Yhdysvalloissa kolminkertaista platinaa.

## Lähteet
Whippin

**Whippin** on yhdysvaltalaisartisti Kiiaran kappale, jolla vierailee myös yhdysvaltalainen musiikkituottaja Felix Snow. Sen julkaisi Atlantic Records digitaalisesti ladattavana singlenä 12. huhtikuuta 2017. Kappaleen ovat sanoittaneet Kiiara, David Singer-Vine sekä Kurtis McKenzie ja sen tuotannosta vastasivat puolestaan Felix Snow sekä INNR CHLD. Kappaleelle on toteutettu myös Colin Tileyn ohjaama musiikkivideo, joka julkaistiin Kiiaran YouTube-kanavalla 8. toukokuuta 2017. Videolla nähdään Kiiara ajamassa erilaisilla kulkuneuvoilla.

"Whippin" menestyi kansainvälisesti hyvin heikosti, sen päästyä singlelistan viidenkymmenen parhaan joukkoon ainoastaan Tšekissä. Myös kriitikot suhtautuivat kappaleeseen pääosin negatiivisesti, monien vertaillessa sitä hänen debyyttisingleen ja kritisoidessa sen hyvin yksinkertaista tuotantoa.

## Lähteet
Sang Hong

**Sang Hong** (; s. 9. helmikuuta 1975 Heilongjiang, Kiina) on kiinalainen ammattilaistasolla 1990- ja 2000-luvulla pelannut jääkiekkoilija, jonka pelipaikka oli puolustaja. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Sang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2007.

## Lähteet
Cut to the Feeling

**Cut to the Feeling** on kanadalaisartisti Carly Rae Jepsenin kappale. Se julkaistiin digitaalisesti ladattavana singlenä 26. toukokuuta 2017 mainostamaan Ballerina (tunnetaan Yhdysvalloissa nimellä "Leap!") elokuvan Yhdysvaltain ensi-iltaa. Lisäksi sitä on käytetty yhdysvaltalaisen televisiosarjan Siesta Key jaksojen avauskappaleena. Kappaleen ovat sanoittaneet Jepsen, Simon Wilcox ja Nolan Lambroza, joista viimeisin myös tuotti sen. Kappaleelle on toteutettu myös musiikkivideo, joka julkaistiin Jepsenin YouTube-kanavalla 14. syyskuuta 2017.

"Cut to the Feeling" sai pääosin positiivisen vastaanoton musiikkikriitikoilta, heidän kehuessa runsaasti muun muassa sen sanoituksia sekä 80-luvun musiikista inspiroituja vivahteita. Positiivisista arvioista huolimatta kappale ei menestynyt kovin hyvin kaupallisesti, sen päästyä singlelistan viidenkymmenen parhaan joukkoon ainoastaan Japanissa.

## Lähteet
Lou Yue

**Lou Yue** (; s. 22. huhtikuuta 1987 Harbin, Heilongjiang, Kiina) on kiinalainen ammattilaistasolla 2000- ja 2010-luvuilla pelannut jääkiekkoilija, jonka pelipaikka on ollut puolustaja. Hän pelasi Kiinan naisten jääkiekkomaajoukkueessa Vancouverin talviolympialaisten 2010 naisten jääkiekkoturnauksessa. Naisten MM-kilpailuissa Yue on edustanut maajoukkuettaan sen ollessa A-sarjassa ainoastaan Suomessa 2009, missä se jäi yhdeksännelle sijalle ja putosi B-sarjaan. Yue pelasi turnauksessa viisi ottelua maali- ja syöttöpisteittä. B-sarjassa hän on edustanut Kiinan maajoukkuetta vuosien 2012 ja 2013 turnauksissa.

## Lähteet
Pesäjuuret

**Pesäjuuret** (*Neottia*) on kämmekkäkasvien (Orchideaceae) heimoon kuuluva kasvisuku. Aiemmin suku koostui vain yhdeksästä lehtivihreättömästä kämmekkälajista, mutta nykyisin sukuun luetaan kuuluvaksi noin 65 lajia. Muun muassa kaksikoiden (*Listera*) sukuun kuvatut lajit on nykyisin siirretty osaksi pesäjuurten sukua. Nykyisin pesäjuurten sukuun kuuluu siis sekä lehtivihreällisiä että lehtivihreättömiä lajeja.

Suomessa tavataan kolmea nykyisin pesäjuurten sukuun kuuluvaa lajia: pesäjuuri eli linnunpesäjuuri (*Neottia nidus-avis*), herttakaksikko (*Neottia cordata*, syn. *Listera cordata*) ja soikkokaksikko (*Neottia ovata*, syn. *Listera ovata*).

## Lajeja
* *[[Neottia camtschatea]]*
* *[[Neottia convallarioides]]*
* *[[herttakaksikko|Neottia cordata]]* – herttakaksikko (syn. *Listera cordata*)
* *[[pesäjuuri|Neottia nidus-avis]]* – pesäjuuri eli linnunpesäjuuri
* *[[Neottia nipponica]]*
* *[[soikkokaksikko|Neottia ovata]]* – soikkokaksikko (syn. *Listera ovata*)

## Lähteet

## Aiheesta muualla
* Laji.fi: Pesäjuuret (''Neottia'')
* Flora of China: ''Neottia''
Ignatioksen kirje roomalaisille

**Ignatioksen kirje roomalaisille** (, ) on Ignatios Antiokialaisen kirjoittama kirje, joka oli nimensä mukaisesti osoitettu Rooman kaupungin seurakunnalle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Rooman kristityille osoitettu kirje on yksi näistä. Ignatios kirjoitti sen Vähän-Aasian Smyrnassa ollessaan vangittuna ja sen vuoksi matkalla Roomaan. Kirjeen lopussa sen päiväykseksi mainitaan ”yhdeksän päivää ennen seitsemännen kuun [eli syyskuun] kalendae-päivää”, toisin sanoen 24. elokuuta. Vuotta ei kuitenkaan tiedetä. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845.

## Sisältö

Kirjeessä on 10 lukua ja yhteensä 27 jaetta. Ignatios pyytää siinä roomalaisia antamaan hänen kuolla marttyyrin kuoleman areenalla, sillä hän pitää sitä osoituksena siitä, että hän on todellinen Kristuksen seuraaja. Hän kuvaa, että marttyyrikuolemasta oli jo tullut hänen elämänsä sisällys ja täyttymys.

Kirjeen sisältö luvuittain on:

* Alkutervehdys
* Älkää estäkö pääsyäni marttyyriksi (luvut 1–2)
* Marttyyrina tulen oikeaksi kristityksi (3–4)
* Ignatios valmistautuu kuolemaan (5)
* Kuolema on kaikkea muuta parempi (6–8)
* Lopputoivotukset (9–10)

## Lähteet

## Kirjallisuutta
### Suomennokset

* *Ignatioksen kirje roomalaisille*. Teoksessa 
* *Ignatioksen kirje Rooman kristityille*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-romans.htm ]*. Christian Classics Etheral Library. 
* *[http://www.earlychristianwritings.com/text/ignatius-romans-longer.html Ignatius to the Romans]*. Käännös Roberts-Donaldson. Early Christian Writings. 
* *[http://www.earlychristianwritings.com/text/ignatius-romans-lightfoot.html Ignatius to the Romans]*. Käännös Lightfoot & Harmer, 1891. Early Christian Writings. 
* *[http://www.newadvent.org/fathers/0107.htm The Epistle of Ignatius to the Romans]*. New Advent. 

### Muuta

* Ignatius of Antioch. Early Christian Writings.
Ignatioksen kirje smyrnalaisille

**Ignatioksen kirje smyrnalaisille** (, ) on Ignatios Antiokialaisen kirjoittama kirje, joka oli nimensä mukaisesti osoitettu Smyrnan kaupungin seurakunnalle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Smyrnan kristityille osoitettu kirje on yksi näistä. Ignatios kirjoitti sen Troaksessa ollessaan vangittuna ja sen vuoksi matkalla Roomaan. Smyrnassa, jonne kirje oli osoitettu, Ignatios oli viettänyt aiemmin suhteellisen pitkän ajan, koska hän kirjoitti sieltä neljä kirjettä, *[[Ignatioksen kirje efesolaisille|Kirjeen efesolaisille]]*, *[[Ignatioksen kirje magnesialaisille|Kirjeen magnesialaisille]]*, *[[Ignatioksen kirje tralleslaisille|Kirjeen tralleslaisille]]* ja *[[Ignatioksen kirje roomalaisille|Kirjeen roomalaisille]]*.

Eusebios Kesarealainen mainitsee Ignatioksen kirjeen smyrnalaisille. Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä.

Koko Smyrnan seurakunnalle osoitetun kirjeen lisäksi Ignatios kirjoitti myös erillisen kirjeen, *[[Ignatioksen kirje Polykarpokselle|Ignatioksen kirjeen Polykarpokselle]]*, joka oli osoitettu seurakunnan piispalle Polykarpokselle.

## Sisältö

Kirjeessä on 13 lukua ja yhteensä 28 jaetta. Ignatios korostaa siinä uskoa Jeesukseen Kristukseen todellisena ihmisenä ja Jumalana, joka todella kärsi ja kuoli. Hän varoittaa harhaopista, joka kielsi Kristuksen todellisen ihmisyyden, sekä kehottaa seurakuntaa kuuliaisuuteen piispaansa kohtaan sekä ykseyteen.

Kirjeen sisältö luvuittain on:

* Alkutervehdys
* Jeesus oli todellinen ihminen ja Jumala (luvut 1–3)
* Varokaa harhaoppisia (4–7)
* Piispan seuraaminen (8–9)
* Ignatioksen kiitokset smyrnalaisille (9–10)
* Edustajan lähettäminen Antiokiaan (11)
* Lopputervehdykset (12–13)

## Lähteet

## Kirjallisuutta
### Suomennokset

* *Ignatioksen kirje smyrnalaisille*. Teoksessa 
* *Ignatioksen kirje Smyrnan kristityille*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-smyrnaeans.htm ]*. Christian Classics Etheral Library. 
* *[http://www.earlychristianwritings.com/text/ignatius-smyrnaeans-longer.html Ignatius to the Smyrnaeans]*. Käännös Roberts-Donaldson. Early Christian Writings. 
* *[http://www.earlychristianwritings.com/text/ignatius-smyrnaeans-hoole.html Ignatius to the Smyrnaeans]*. Käännös Charles H. Hoole, 1885. Early Christian Writings. 
* *[http://www.earlychristianwritings.com/text/ignatius-smyrnaeans-lightfoot.html Ignatius to the Smyrnaeans]*. Käännös Lightfoot & Harmer, 1891. Early Christian Writings. 
* *[http://www.newadvent.org/fathers/0109.htm The Epistle of Ignatius to the Smyrnaeans]*. New Advent. 

### Muuta

* Ignatius of Antioch. Early Christian Writings.
Ignatioksen kirje filadelfialaisille

**Ignatioksen kirje filadelfialaisille** (, ) on Ignatios Antiokialaisen kirjoittama kirje, joka oli nimensä mukaisesti osoitettu Filadelfeian (Filadelfian) kaupungin seurakunnalle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Filadelfeian kristityille osoitettu kirje on yksi näistä. Ignatios kirjoitti sen Troaksessa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä.

## Sisältö

Kirjeessä on 11 lukua ja yhteensä 23 jaetta. Ignatios antaa monien muiden kirjeidensä tavoin kiitosta Filadelfeian piispalle ja kehottaa seurakuntalaisia välttämään hajaannusta ja harhaoppeja sekä juutalaista vaikutusta. Hän muistuttaa, että kristillinen usko perustuu Kristukseen ja hänen kuolemaansa ja ylösnousemukseensa.

Kirjeen sisältö luvuittain on:

* Alkutervehdys
* Ignatios kehuu Filadelfeian piispaa (luku 1)
* Kehotus säilyttää seurakunnan ykseys (2–4)
* Evankeliumin turva ja juutalaisuus (5–6)
* Ignatios selvittää ristiriitojaan filadelfeialaisten kanssa (6–8)
* Usko on tärkeämpi kuin vanhat kirjoitukset (8–9)
* Kuulumisia ja lopputervehdykset (10–11)

## Lähteet

## Kirjallisuutta
### Suomennokset

* *Ignatioksen kirje filadelfialaisille*. Teoksessa 
* *Ignatioksen kirje Filadelfian kristityille*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-philadelphians.htm ]*. Christian Classics Etheral Library. 
* *[http://www.earlychristianwritings.com/text/ignatius-philadelphians-longer.html Ignatius to the Philadelphians]*. Käännös Roberts-Donaldson. Early Christian Writings. 
* *[http://www.earlychristianwritings.com/text/ignatius-philadelphians-lightfoot.html Ignatius to the Philadelphians]*. Käännös Lightfoot & Harmer, 1891. Early Christian Writings. 
* *[http://www.earlychristianwritings.com/text/ignatius-philadelphians-hoole.html Ignatius to the Philadelphians]*. Käännös Charles H. Hoole, 1885. Early Christian Writings. 
* *[http://www.newadvent.org/fathers/0108.htm The Epistle of Ignatius to the Philadelphians]*. New Advent. 

### Muuta

* Ignatius of Antioch. Early Christian Writings.
Ignatioksen kirje tralleslaisille

**Ignatioksen kirje tralleslaisille** (, ) on Ignatios Antiokialaisen kirjoittama kirje, joka oli nimensä mukaisesti osoitettu Tralleisin kaupungin seurakunnalle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Vähän-Aasian Kaariassa sijainneen Tralleisin (Trallesin) kristityille osoitettu kirje on yksi näistä. Ignatios kirjoitti sen Smyrnassa ollessaan vangittuna ja sen vuoksi matkalla Roomaan. Eusebios Kesarealainen mainitsee kirjeen.

Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä.

## Sisältö

Kirjeessä on 13 lukua ja yhteensä 29 jaetta. Ignatios kiittää tralleislaisia siitä, että he olivat lähettäneet hänen luokseen lähetystön, sekä kehottaa seurakuntalaisia olemaan kuuliaisia piispalleen sekä kunnioittamaan myös diakoneja ja presbyteerejä. Kuuliaisuus on tärkeää erityisesti harhaoppien välttämiseksi. Erityisesti Ignatios varoittaa harhaopista, jonka mukaan Kristuksen elämä ja kärsimys olisivat olleet vain näennäisiä. Kirje päättyy rukouspyyntöihin ja tervehdyksiin.

Kirjeen sisältö luvuittain on:

* Alkutervehdys
* Piispan ja seurakunnan yhteys (luvut 1–3)
* Kärsimys ja tieto taivaallisista asioista (3–5)
* Väärät opettajat ja yhteys piispaan (6–8)
* Jeesus oli todellinen ihminen (9–11)
* Pyyntöjä ja lopputervehdykset (12–13)

## Lähteet

## Kirjallisuutta
### Suomennokset

* *Ignatioksen kirje trallislaisille*. Teoksessa 
* *Ignatioksen kirje Tralleksen kristityille*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-trallians.htm ]*. Christian Classics Etheral Library. 
* *[http://www.earlychristianwritings.com/text/ignatius-trallians-longer.html Ignatius to the Trallians]*. Käännös Roberts-Donaldson. Early Christian Writings. 
* *[http://www.earlychristianwritings.com/text/ignatius-trallians-lightfoot.html Ignatius to the Trallians]*. Käännös Lightfoot & Harmer, 1891. Early Christian Writings. 
* *[http://www.earlychristianwritings.com/text/ignatius-trallians-hoole.html Ignatius to the Trallians]*. Käännös Charles H. Hoole, 1885. Early Christian Writings. 
* *[http://www.newadvent.org/fathers/0106.htm The Epistle of Ignatius to the Trallians]*. New Advent. 

### Muuta

* Ignatius of Antioch. Early Christian Writings.
Ignatioksen kirje Polykarpokselle

**Ignatioksen kirje Polykarpokselle** (, ) on Ignatios Antiokialaisen kirjoittama kirje, joka oli nimensä mukaisesti osoitettu hänen oppilaalleen Polykarpos Smyrnalaiselle. Se luetaan apostolisten isien kirjoituksiin.

## Historia

Ignatios toimi Antiokian piispana Syyriassa 100-luvun alussa. Hänen nimissään on säilynyt 13 kirjettä, joista seitsemän on aitoja. Smyrnan piispalle Polykarpokselle osoitettu kirje on yksi näistä. Ignatios kirjoitti sen Traakian Neapoliissa ollessaan vangittuna ja sen vuoksi matkalla Roomaan. Polykarpos oli Ignatioksen oppilas.

Eusebios Kesarealainen mainitsee kirjeen. Myöhemmin kirje esiintyi osana kahta Ignatioksen nimiin laitettua kirjekokoelmaa, pidempää ja lyhyempää kokoelmaa. Lyhyempi kokoelma sisälsi vain seitsemän aitoa kirjettä, ja pidempi kokoelma näiden lisäksi kuusi epäperäistä kirjettä. Lisäksi kirje tunnetaan lyhyestä kokoelmasta tehdystä syyriankielisestä lyhennelmästä, joka löytyi vuonna 1845.

Polykarpokselle osoitetun kirjeen lisäksi Ignatios kirjoitti myös kirjeen koko Smyrnan seurakunnalle, *[[Ignatioksen kirje smyrnalaisille|Ignatioksen kirjeen smyrnalaisille]]*. Muut Polykarpokseen liittyvät tekstit apostolisten isien kirjoitusten joukossa ovat *[[Polykarpoksen kirje filippiläisille]]* sekä *[[Polykarpoksen marttyyrikuolema]]*.

## Sisältö

Kirjeessä on 8 lukua ja yhteensä 21 jaetta. Ignatios antaa siinä Polykarpokselle ohjeita piispan tehtävää varten eli seurakunnan kaitsemista koskien. Kirjeen loppupuolella hän antaa ohjeita myös koko seurakunnalle, ja kehottaa sitä yksimielisyyteen.

Kirjeen sisältö on:

* Alkutervehdys (luku 1)
* Yleisiä ohjeita piispan tehtävän hoitamiseen (1–3)
* Ohjeita seurakunnan elämään (4–5)
* Neuvoja Smyrnan seurakuntalaisille (6)
* Edustajan lähettäminen Antiokiaan (7–8)
* Lopputervehdykset (8)

## Lähteet

## Kirjallisuutta
### Suomennokset

* *Ignatioksen kirje Polykarpokselle*. Teoksessa 
* *Ignatioksen kirje Polykarpokselle*. Suomentanut Niko Huttunen. Teoksessa 

### Muita käännöksiä ja tekstilaitoksia

* *Letters of Ignatius*. Teoksessa 

## Aiheesta muualla
### Teksti

* *[https://www.ccel.org/l/lake/fathers/ignatius-polycarp.htm ]*. Christian Classics Etheral Library. 
* *[http://www.earlychristianwritings.com/text/ignatius-polycarp-lightfoot.html Ignatius to Polycarp]*. Käännös Lightfoot & Harmer, 1891. Early Christian Writings. 
* *[http://www.earlychristianwritings.com/text/ignatius-polycarp-roberts.html Ignatius to Polycarp]*. Käännös Roberts-Donaldson. Early Christian Writings. 
* *[http://www.newadvent.org/fathers/0110.htm The Epistle of Ignatius to Polycarp]*. New Advent. 

### Muuta

* Ignatius of Antioch. Early Christian Writings.
Reet Krusten

**Reet Krusten** (vuosina 1957–1968 **Reet Lindström**; 11. maaliskuuta 1934 Tallinna – 20. kesäkuuta 2021) oli virolainen kirjallisuustutkija. Hän oli erikoistunut lastenkirjallisuuteen. Hänen tieteellisiä artikkeleitaan on julkaistu myös venäjäksi, suomeksi ja saksaksi. Hän asui Tartossa ja työskenteli työvuosinaan kirjastonhoitajana.

Reet Krustenin isä oli kirjailija Erni Krusten. Reet Krusten oli vuosina 1957–1968 naimisissa toimittaja Voldemar Lindströmin kanssa. Hänellä on kaksi lasta. Molemmat hänen lapsensa työskentelevät Tarton Vanemuine-teatterissa: Anu Tonts on näytelmäkirjailija ja Keiu Kaljujärv on henkilöstöjohtaja. Reet Krustenin toinen puoliso oli kirjallisuuden tutkija Ülo Tonts vuodesta 1969 kuolemaansa asti.

## Teokset
*Reet Krusten & Aija Janelsina-Priedite & Kestustis Urba: *Barnboksgrannar : barnlitteraturen i Baltikum*. Rabén & Sjögren, Tukholma 1997.
*Reet Krusten & Krista Kumberg & Mare Müürsepp & Mari Niitra & Hille Ojala & Jaanika Palm & Malle Reidolv & Ave Tarrend: *Lastekirjanduse sõnastik*. Viron lastenkirjallisuuden tiedotuskeskus, Tallinna 2006.
**Eesti lasteluule kuldraamat*. TEA Kirjastus, Tallinn 2008, 288 lk; 
**Hando Runnel : kirjandusnimestik*
**Hundi silmas* : romaani
**Mineviku jahil* : romaani
**Poisid, koerad ja teised toredad*. Ilmamaa, Tartu 1995. 

## Lähteet

## Aiheesta muualla
* Reet Krusten, Kommentaar: Lastekirjanduse uurimisest. Postimees 11.1.2004.
Pienellä pallolla harjoittelemisesta

**Pienellä pallolla harjoittelemisesta** (, ) on Galenoksen 100-luvulla kirjoittama antiikin kreikkalainen lääketieteellinen tutkielma. Se on hyödyllinen sekä pallopelien historian että antiikin lääketieteen antamien liikuntasuositusten tuntemisen kannalta.

## Historia

Galenos eli ja kirjoitti 100-luvulla jaa. erityisesti keisari Marcus Aureliuksen aikana. Teoksen *Pienellä pallolla harjoittelemisesta* hän omisti alkulauseen mukaan ystävälleen Epigeneelle. Se liittyy johonkin tuohon aikaan pelattuun pallopeliin tai jonkinlaiseen muuhun urheilun, harjoittelun tai voimistelun muotoon. Peliä ei kuitenkaan tunneta tarkemmin, ei myöskään sitä, minkä kokoiseen palloon Galenos tarkkaan ottaen viittaa. On ehdotettu, että pelissä tai ainakin sen raskaammassa muodossa olisi ollut kyse roomalaisesta *[[harpastum]]*-pelistä. On kuitenkin mahdollista, että samanlaista palloa käytettiin monenlaisissa peleissä ja harjoitteissa, ja Galenos puhuu niistä kaikista.

## Sisältö

Galenos käsittelee teoksessa sen nimen mukaisesti pienellä pallolla harjoittelun etuja fyysisenä harjoitteluna. Galenoksen mukaan laji sopii kaikille, kaikenikäisille ja eri kuntoisille, ja kaikkien tulisi harjoittaa sitä. Peliin ei tarvita kuin pieni pallo, ei sen enempää varusteita, joten laji ei vaadi varakkuutta. Se ei myöskään vaadi suuria määriä aikaa. Pallolla voi tehdä sekä kevyitä ja helppoja että raskaampia ja vaativampia harjoituksia, ja näin se tarjoaa halujen mukaan yhtä lailla joko rentoutumista tai kovaa treeniä. Kevyemmät harjoitukset sopivat lapsille ja vanhuksille. Niiden jälkeen harjoittelija voidaan voidella öljyllä ja tämä voi mennä kuumaan kylpyyn. Raskaammissa harjoituksissa on enemmän fyysistä kontaktia, kuten taklauksia ja painimaisia otteita. Lajin eri muodot harjoituttavat eri ruumiinosia tasaisesti, osa enemmän käsiä ja osa jalkoja. Pelitilanteiden lukeminen harjoittaa älyä. Lajiin ei myöskään sisälly juuri minkäänlaisia riskejä tai vaaratilanteita.

## Lähteet

## Kirjallisuutta
### Suomennos

* Galenos: *Pienellä pallolla harjoittelemisesta*. Teoksessa 

### Muita käännöksiä ja tekstilaitoksia

* Galen: *On Exercise with a Small Ball*. Teoksessa 
* Galen: *On Exercise with the Small Ball*. Teoksessa 

## Aiheesta muualla

* Galen: *[https://www.graeco-arabic-studies.org/single-text/text/marquardt-279/page/3.html De parvae pilae exercitio]*. A Digital Corpus for Graeco-Arabic Studies.
Mudbound

**Mudbound** on vuonna 2017 ensi-iltansa saanut historiallinen draamaelokuva, jonka on ohjannut ja osittain käsikirjoittanut Dee Rees. Sen pääosia esittää Carey Mulligan, Garrett Hedlund, Jason Clarke, Jason Mitchell, Jonathan Banks ja Mary J. Blige. Elokuva sai ensi-iltansa Sundancen elokuvajuhlilla 21. tammikuuta 2017 ja se julkaistiin Netflixissä 17. marraskuuta 2017.

*Mudbound* sai neljä Oscar-ehdokkuutta vuoden 2018 gaalassa: paras naissivuosa (Blige), paras sovitettu käsikirjoitus, paras laulu ja paras kuvaus.

## Näyttelijät

## Lähteet

## Aiheesta muualla
*
Blood Harmony

**Blood Harmony** on yhdysvaltalaisen Finneasin ensimmäinen EP-levy. Se julkaistiin 4. lokakuuta 2019.

## Tausta
*Blood Harmony* on Finneasin ensimmäinen soolo-EP. Aiemmin hän on kirjoittanut ja tuottanut musiikkia muun muassa sisarelleen Billie Eilishille. Finneas sekä kirjoitti että tuotti myös jokaisen EP:n kappaleen. Hän kirjoitti ne suurimmaksi osaksi vuosien 2018 ja 2019 välillä, mutta esimerkiksi ”Shelter”-kappale on vuodelta 2016.

EP:n nimi, *Blood Harmony* (), on englanninkielien ilmaisu. Sillä tarkoitetaan yleensä ääntä, joka syntyy sisarusten tai muiden lähisukulaisten laulaessa yhdessä. Finneas  kertoi elokuussa 2019 haluavansa pitää nimen monitulkintaisena, jotta kuuntelijat voivat itse tehdä siitä johtopäätöksiä. Hän kuitenkin ilmaisi, että ei koe sisarensa suuren suosion haittaavan omaa uraansa artistina.

Tyyliltään EP on kevyempää ja elämänmyönteisempää poppia kuin Finneasin Eilishille tekemä materiaali.

## Kappaleet
Kaikki kappaleet säv. ja san. Finneas O’Connell.
# 
# 
# 
# 
# 
# 
# 

### Deluxe edition
#
#

## Singlet

## Lähteet
Rouge

**Rouge** oli brasilialainen popmusiikkityttöryhmä, jossa oli viisi jäsentä: Aline Wirley, Fantine Thó, Karin Hils, Li Martins ja Lu Andrade. Perustettiin vuonna 2002 argentiinalaisen RGB Entertainment -yhtiön tuottaman lahjakashow Popstars -sarjan kautta, joka lähetetään televisiokanavilla SBT ja Disney Channel.Jäsenet valittiin 30 000 ehdokkaan joukosta ja he allekirjoittivat sopimuksen Sony Musicin kanssa.

## Diskografia
**Rouge*  (2002) 
**C'est La Vie*  (2003)
**Blá Blá Blá* (2004)
**Mil e Uma Noites* (2005)
**Les 5inq* (2019)

## Lähteet
Khloe

**Khloe** (, ; ”tuore lehvästö”) voi viitata seuraaviin:

* Khloe (”Viheriöivä”), Demeterin epiteetti kreikkalaisessa mytologiassa
* Khloe, toinen päähenkilö Longoksen romaanissa *[[Dafnis ja Khloe]]*

## Lähteet
Lehtiniittu

**Lehtiniittu** on kylä Salon kaupungin Perniössä. Kylä sijaitsee Perniön itälaidalla lähellä Kosken kyläkeskusta.

Lehtiniittu sijaitsee Rapasuon pohjoispuolella Torkkilan vieressä. Kylän rakennuskanta myötäilee kylän läpi kulkevaa Kivilinnantietä. Kylän ydinalue on peltomaata, mutta alueen itäosa on mäkistä metsämaata. Itäosassa on myös Lehtijärven kulmakunta kuivatun Lehtijärven paikkeilla.

Lehtiniitun kantatila jaettiin isojaon yhteydessä kahtia. Tilat yhdistyivät jälleen vuonna 1851. Tuolloin kylässä oli kantatilan lisäksi viisi torppaa. Torpat itsenäistyivät 1900-luvun alussa. Kylään sijoitettiin myös jonkin verran siirtoväkeä toisen maailmansodan jälkeen.

## Lähteet
Nick Borgen

**Nils Thore "Nick" Borgen ** (s. 5. tammikuuta 1952 Andenes) on norjanruotsalainen muusikko, laulaja ja kirjailija (esikoisromaani *Den okända soldaten*, 2009). Hän on tunnettu kappaleista kuten "We Are All the Winners" ja "Den glider in". Vuosina 1990-2005 hänellä oli oma dansband, Nick Borgens -orkesteri.

## Lähteet

## Aiheesta muualla
Anja Scheytt

**Anja Scheytt** (s. 5. joulukuuta 1980 Mannheim) on saksalainen jääkiekkoilija, pelipaikaltaan hyökkääjä. Hän pelasi Saksan naisten jääkiekkomaajoukkueessa Salt Lake Cityn talviolympialaisten 2002 naisten jääkiekkoturnauksessa sekä Torinon talviolympialaisten 2006 naisten jääkiekkoturnauksessa. Seuratasolla Scheytt on edustanut Saksan naisten pääsarjatason OSC Eisladies Berliniä sekä EC Bergkamener Bäreniä.

## Lähteet
Culex kummi

**Culex kummi** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran William H.W. Komp ja Rozeboom vuonna 1951. Lajia tavataan Kolumbiasta, Nicaraguasta ja Panamasta. Sillä ei ole alalajeja.

## Lähteet
Riku Niemi (pesäpalloilija)

**Riku Niemi** (s. 1997) on suomalainen pesäpalloilija joka edustaa Superpesiksessä pelaavaa Sotkamon Jymyä. Hänellä on Jymyn kanssa sopimus kauden 2020 loppuun. Sotkamon Jymyn lisäksi Niemi on pelannut Superpesistä Oulun Lipossa, Alajärven Ankkureissa ja Koskenkorvan Urheilijoissa. Niemi pelaa sisäpelissä etenijänä tai vaihtajana ja ulkopelissä kopparina. Ennen kauden 2020 alkua Niemi on pelannut kaudella 2015 alkaneella urallaan Superpesiksessä Niemi on pelannut 82 Superpesiksen runkosarjaottelua. Näissä Niemi on lyönyt kaksi kunnaria ja kymmenen tavallista juoksua, tuonut 61 juoksua ja kerännyt 278 kärkilyöntiä. Lisäksi Niemi on pelannut urallaan neljä Superpesiksen pudotuspeliottelua. Näissä hän on lyönyt kaksi tavallista juoksua, tuonut kolme juoksua ja kerännyt 12 kärkilyöntiä. Niemi saavutti SM-hopean Sotkamon Jymyn joukkueessa kaudella 2019.  

## Lähteet
* http://www.superjymy.fi/riku-niemi-lainalle-koskenkorvan-urheilijoihin/
* http://www.superjymy.fi/joukkue/?pelaaja=riku-niemi
* http://www.pesiksenmaailma.fi/index.php/pelaajakortit?pelaajaid=5750&view=pelaajakortti

## Viitteet
Slide (kappale)

**Slide** on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Frank Ocean sekä yhdysvaltalainen muusikkotrio Migos. Sen julkaisi Sony Music Harrisin viidennen, Funk Wav Bounces Vol. 1-studioalbumin johdantosinglenä 23. helmikuuta 2017. Kappaleen sanoittivat kaikki sen esittäjät, joista Harris myös tuotti sen. "Slide" on lajityypiltään lämpimänsävyinen nu-disco kappale, joka yhdistelee myös hip hoppia ja tanssimusiikkia.

"Slide" oli kaupallisesti kohtalainen menestys, sen päästyä singlelistan kymmenen parhaan joukkoon Belgiassa, Isossa-Britanniassa, Portugalissa, Skotlannissa, Slovakiassa, Tanskassa ja Uudessa-Seelannissa. Kappale on myynyt Australiassa ja Yhdysvalloissa kolminkertaista platinaa.

## Lähteet
Heatstroke

**Heatstroke** on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Young Thug, yhdysvaltalainen laulaja-räppäri Pharrell Williams sekä yhdysvaltalaislaulaja Ariana Grande. Sen julkaisi Sony Music Harrisin viidennen, Funky Wav Bounces Vol. 1-studioalbumin toisena singlenä 31. maaliskuuta 2017. Kappaleen ovat sanoittaneet Harris, Thug, Williams, Grande, Brittany Hazzard, Robin Hannibal sekä Cecilie Karshøj, joista ensimmäinen myös tuotti sen.

"Heatstroke" oli kaupallisesti kohtalainen menestys, vaikka se ei menestynytkään yhtä hyvin kuin Harrisin edeltäjäsingle "Slide". Se pääsi singlelistan kolmenkymmenen parhaan joukkoon Alankomaissa, Australiassa, Espanjassa, Britanniassa, Skotlannissa ja Unkarissa. Kappale on myynyt julkaisunsa jälkeen platinaa Australiassa.

## Lähteet
James Pond 3: Operation Starfish

**James Pond 3: Operation Starfish** (toisinaan muodossa **James Pond 3: Operation Starfi5h**, tunnettu myös työnimellä **James Pond 3: Splash Gordon**) on Millennium Interactiven ja Vectordeanin kehittämä ja Electronic Artsin julkaisema tasohyppelypeli. Peli julkaistiin vuonna  Sega Mega Drivelle, ja seuraavana vuonna Amigalle, Amiga CD32:lle, Super Nintendo Entertainment Systemille ja Sega Game Gearille.

## Vastaanotto
Peli sai *[[Amiga Format]]in* arvostelussa arvosanaksi 75 %. Peli sai *[[CU Amiga]]* -lehden arvostelussa arvosanaksi 94 %.

## Lähteet

## Aiheesta muualla
* 
*
Rollin

**Rollin** on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Future sekä yhdysvaltalaislaulaja Khalid. Sen julkaisi Sony Music Harrisin viidennen, Funk Wav Bounces Vol. 1-studioalbumin kolmantena singlenä 12. toukokuuta 2017. Kappaleen ovat sanoittaneet kaikki kolme sen esittäjää, joista Harris myös tuotti sen.

"Rollin" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa ja Skotlannissa sekä neljänkymmenen parhaan joukkoon Australiassa, Kanadassa, Portugalissa, Ranskassa, ja Uudessa-Seelannissa.

## Lähteet
Pirkko Taimisto

**Pirkko Marketta Taimisto** (s. 21. maaliskuuta 1956 Helsinki) on suomalainen yleisurheilija, joka saavutti 1970-luvulla SM-mitaleja aita- ja pikajuoksuissa. Hän edusti Suomea maaotteluissa. Kotimaassa hän edusti vuoteen 1976 Pakilan Vetoa ja sen jälkeen Viipurin Urheilijoita.

Taimisto saavutti Kalevan kisoissa pronssia 100 metrin aitajuoksussa vuosina 1974 ja 1976 sekä 200 metrin aitajuoksussa vuonna 1974, jolloin laji oli viimeisen kerran Kalevan kisojen ohjelmassa. Hän sijoittui Kalevan kisoissa 400 metrin aitajuoksussa neljänneksi vuonna 1976 ja seitsemänneksi vuonna 1977 sekä 400 metrin juoksussa seitsemänneksi vuonna 1971. Hän saavutti sisäratojen SM-kilpailuissa hopeaa 400 metrin juoksussa vuonna 1974 ja 60 metrin aitajuoksussa vuonna 1976. Hän saavutti viestijuoksun SM-kilpailuissa 4&nbsp;×&nbsp;400 metrillä hopeaa Viipurin Urheilijoiden joukkueessa vuonna 1978. Taimisto kilpaili maaotteluissa viesteissä, 100 metrin aitajuoksussa sekä vuoden 1976 Ruotsi-maaottelussa 400 metrin aitajuoksussa.

Taimiston ennätyksiä ovat 100 metrin aitajuoksussa 14,7&nbsp;s vuodelta 1974, 200 metrin aitajuoksussa 28,7&nbsp;s vuodelta 1974, 400 metrin aitajuoksussa 62,51&nbsp;s vuodelta 1977 ja 400 metrin juoksussa 57,2&nbsp;s vuodelta 1974.

## Lähteet
2014 MT69

**** on Kuiperin vyöhykkeeseen kuuluva transneptuninen kohde, joka löydettiin Hubble-avaruusteleskoopilla vuonna 2014. Kohde oli yksi NASA:n New Horizons -luotaimen mahdollisista ohilentokohteista, mutta sen sijasta valittiinkin Arrokoth.

Kohde on "kylmä" cubewano.

Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Kirkkauden ja valon heijastumisen perusteella läpimitta on todennäköisesti  &ndash; .

## Lähteet
Sua Cara

**Sua Cara** (suomeksi *Sinun kasvosi*) on yhdysvaltalaisen DJ-tuotantotiimi Major Lazerin kappale, jolla vierailevat myös brasilialaislaulajat Anitta ja Pabllo Vittar. Se julkaistiin Major Lazerin neljännen, Know No Better EP:n toisena singlenä 30. heinäkuuta 2017. Kappaleen ovat sanoittaneet Thomas Pentz, Larissa Machado, Boaz Beatz, Pablo Bispo, Jefferson Jr., Arthur Marques, Umberto Tavares, Rashid Badloe, Giordano Ashruf, Rodrigo Antunes ja Shareef Badloe. Kappaleen tuotannosta vastasivat puolestaan Major Lazer sekä King Henry. Kappaleelle on toteutettu myös musiikkivideo, joka julkaistiin videopalvelu YouTubessa singlen julkaisupäivänä.

"Sua Cara" oli kohtalainen menestys muutamissa espanjankielisissä valtioissa, joissa se pääsi viidenkymmenen parhaan joukkoon. Näihin valtioihin lukeutuvat Brasilia ja Portugali. Kappale on ollut ehdolla vuoden 2018 Latin Grammy Awardsissa kategoriassa "Paras urbaani fuusio/esitys".

## Lähteet
Tonka Petrova

**Tonka Ivanovna Petrova** (, s. 1. helmikuuta 1947 Jambol, Bulgaria) on bulgarialainen keskimatkojen juoksija.

Petrova saavutti pronssia 4×400 metrin viestissä Sofian sisäratojen EM-kilpailuissa 1971. Vuonna 1973 hän sai hopeaa 1&nbsp;500 metrin juoksussa Rotterdamin sisäratojen EM-kilpailuissa ja pronssia 1&nbsp;500 metrin juoksussa Moskovan kesäuniversiadeissa. Seuraavan vuoden sisäratojen EM-kilpailuissa Göteborgissa hän voitti 1&nbsp;500 metrin juoksun ja sai hopeaa viestissä. Hän kilpaili 1&nbsp;500 metrin juoksussa Münchenin olympialaisissa 1972.

## Lähteet
Tahara

**Tahara** () on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin eteläosassa Atsumin niemimaalla Tyynenmeren ja Mikawanlahden välissä. Lännessä se rajautuu Isenlahteen. Taharassa on 61&nbsp;564 asukasta (maaliskuussa 2020) ja sen pinta-ala on 191,12 neliökilometriä.

Taharan linnan, joka on nykyään raunioina, perusti alun perin Toda-klaani 1400-luvun loppupuolella. Myöhemmin Edo-kaudella Tahara kehittyi linnanaluskaupunkina ja markkinapaikkana Miyake-klaanin hallinnassa. *[[Bakumatsu]]n* aikaan kaupunki tunnettiin virkamies ja taidemaalari Watanabe Kazanin asuinpaikkana. Hänelle omistettu Kazan-jijan šintolainen pyhäkkö sijaitsee Taharan linnanraunioiden länsipuolella. Pian Japanin kunnallishallinnon perustamisen jälkeen, vuonna 1892, Taharasta tehtiin maaseutukaupunki. Kaupunkioikeudet Taharalle myönnettiin vuonna 2003, kun siihen liitettiin Akabanen maaseutukaupunki. Vuonna 2005 Taharaan yhdistettiin vielä Atsumin maaseutukaupunki. Kaupungin rannikolla harjoitettiin aiemmin vesiviljelyä, mutta 1960-luvulla sinne sijoittui koneteollisuutta ja 1970-luvun lopulla suuri Toyotan autotehdas. Maaseutualueilla harjoitetaan vihannesten, hedelmien ja koristekukkien viljelyä sekä karjanhoitoa.

Taharan linnanraunioilla toimii Taharan historiallinen museo, jossa on näytteillä Watanabe Kazaniin liittyviä dokumentteja. Kaupungin vierellä kohoavalta Zaōvuorelta on näköala Mikawanlahdelle. Osa kaupungin alueesta kuuluu Mikawanlahden puolikansallispuistoon. Taharaa palvelee Toyohashi-rautateiden Atsumi-linja.

## Kuvia

Tiedosto:Oyama (Tahara, Aichi).JPG|Taharan rannikkoa, Ōyama
Tiedosto:Kazan Jinja, Tahara 2009.JPG|Kazan-jinja
Tiedosto:Isewan ferry-02.jpg|Isewan-lautta Iragon satamassa
Tiedosto:Tahara Castle SakuraMon.JPG|Taharan linnan portti
Tiedosto:Mikawa-Tahara Station 2013-1.jpg|Mikawa-Taharan rautatieasema
Tiedosto:Irago Lighthouse s2.JPG|Iragon majakka


## Lähteet

## Aiheesta muualla

* Kaupungin internetsivut
Konstal 102N

**Konstal 102N** on Konstalan ensimmäinen sarjatuotantoinen nivelraitiovaunu, jota valmistettiin vuosina 1967-1970. Se oli 15N-raitiovaunun, joka ei koskaan päässyt sarjatuotantoon, seuraaja. 102N:ää valmistettiin sekä normaaliraideleveydelle että metrisille raitioteille (802N). Mallia valmistettiin 45 raitiovaunua.

## Tekniset tiedot
102N on kuusisanakselinen moottorivaunu, joka koostuu kahdesta toisistaan ​​peitetyillä nivelillä erotetusta osasta. Jokaisessa vaunussa on neljä neljälehtistä ovea. Raitiovaunussa on 32 istumapaikkaa ja kyytiin mahtuu ruuhkassa yhteensä 185 matkustajaa yhdenaikaisesti. Raitiovaunut ovat kuusiakselisia nivelraitiovaunuja, ja niiden huippunopeus on 72 km/h.

## Tuotanto

**Huomaa:** Tässä luettelossa on vaunujen ensimmäiset omistajat. Kalustoa on voitu jälleenmyydä luettelon ulkopuolisiin kaupunkeihin.

## Kuvia

Konstal 102N Krakow.JPG|102N Krakówissa
Wr-08061572.jpg|102N Wrocławissa
102N Głogowska RB2.JPG|Matkustamo
102N Głogowska RB5.JPG|Matkustamo


## Lähteet

## Aiheesta muualla
2014 PN70

**** on pikkuplaneetta, joka kiertää Aurinkoa Kuiperin vyöhykkeellä. Se on cubewanoihin kuuluva transneptuninen kohde. Sen löysivät NASA:n New Horizons -luotaimella työskentelevät tutkijat 6. elokuuta 2014 käyttämällä Hubble-avaruusteleskooppia.  oli yksi luotaimen mahdollisista ohilentokohteista, mutta sen sijasta valittiinkin Arrokoth.

## Lähteet
Faking It (kappale)

**Faking It** on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Kehlani sekä yhdysvaltalaisräppäri Lil Yachty. Sen julkaisi Sony Music Harrisin viidennen, Funk Wav Bounces Vol. 1-studioalbumin viidentenä ja viimeisenä singlenä 17. lokakuuta 2017. Kappaleen ovat sanoittaneet Harris, Lil Yachty ja Jessie Reyez, joista ensimmäinen myös tuotti sen. "Faking It" on lajityypiltään alatempoinen R&B ja pop kappale joka sisältää elementtejä Miami bassistä sekä 1980-luvun popmusiikista.

Kappaleelle on toteutettu myös Emil Navan ohjaama musiikkivideo, joka julkaistiin 23. lokakuuta 2017. "Faking It" menestyi kaupallisesti aika heikosti sillä se ei päässyt yhdessäkään valtiossa singlelistan viidenkymmenen parhaan joukkoon. Kappaleen parhain singlelistasijoitus on Skotlannin singlelistalla saavutettu sija 75.

## Lähteet
Feels

**Feels** on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaiset laulaja-lauluntekijät Pharrell Williams ja Katy Perry sekä yhdysvaltalaisräppäri Big Sean. Sen julkaisi Sony Music Harrisin viidennen, Funk Wav Bounces Vol. 1-studioalbumin neljäntenä singlenä 15. kesäkuuta 2017. Kappaleen ovat sanoittaneet kaikki sen neljä esittäjää laulaja-lauluntekijä Brittany Hazzardin kanssa. Kappaleen tuotannosta vastasi puolestaan Harris. "Feels" on lajityypiltään disko-funk ja ska kappale joka sisältää elementtejä dancehallista, hip hopista ja electronicasta.

Kappaleelle on toteutettu myös Emil Navan ohjaama musiikkivideo, joka julkaistiin Harrisin YouTube-kanavalla 26. kesäkuuta 2017. Videolla nähdään kaikki neljä artistia rentoutumassa autiolla saarella. Kappaleelle on toteutettu myös toinen musiikkivideo, joka julkaistiin kaksi kuukautta ensimmäisen videon julkaisun jälkeen. Kyseisellä videolla nähdään kaikki neljä artistia esiintymässä yhtyeenä liveyleisön edessä.

"Feels" oli kansainvälinen menestys, sen päästyä singlelistan kärkeen Belgiassa, Islannissa, Britanniassa, Israelissa, Kroatiassa, Latviassa ja Libanonissa. Lisäksi se pääsi singlelistan viiden parhaan joukkoon seitsemässätoista muussa valtiossa kuten Australiassa, Malesiassa, Norjassa, Tanskassa ja Unkarissa. Kappale on myynyt julkaisunsa jälkeen platinaa tai enemmän kolmessatoista eri valtiossa.

## Lähteet
Sä tarviit paremman kuin mä

**Sä tarviit paremman kuin mä** on Maija Vilkkumaan kappale, joka julkaistiin singlenä 2. huhtikuuta 2020. Sen on säveltänyt Vilkkumaan lisäksi Samuli Sirviö, Erin ja Juho Raja sekä tuottanut ensi kertaa Vilkkumaa itse. Kappale nousi Suomen virallisen radiosoittolistan 18. sijalle.

## Lähteet
Herman Mignon

**Herman Mignon** (s. 21. maaliskuuta 1951 Ninove, Belgia) on belgialainen keskimatkojen juoksija.

Mignon voitti alle 20-vuotiaiden Euroopan-mestaruuden 3&nbsp;000 metrin juoksussa Pariisissa vuonna 1970. Rotterdamin sisäratojen EM-kilpailuissa 1973 hän saavutti hopeaa 1&nbsp;500 metrin juoksussa. Hän osallistui kaksiin olympialaisiin vuosina 1972 ja 1976.

## Lähteet
2014 OS393

**** on cubewanoihin luokiteltava transneptuninen kohde, joka kuuluu Kuiperin vyöhykkeen kohteisiin. :n löysivät NASA:n New Horizons -luotaimella työskentelevät tutkijat käyttämällä Hubble-avaruusteleskooppia vuonna 2014.  oli yhdessä :n ja :n kanssa yksi luotaimen mahdollisista ohilentokohteista. Valituksi tuli kuitenkin niiden sijasta Arrokoth.

## Lähteet
Salla Ikonen

**Salla Ikonen** (s. 1985) on suomalainen katutaiteilija. Hän on opiskellut media-assistentiksi ja hän on toiminut aiemmin graafisena suunnittelijana ja tehnyt erilaisia media-alan töitä.

## Ura
Katutaiteilijana Ikonen aloitti Multicoloured Dreams -katutaidekollektiivissa vuonna 2011 ja oli ryhmän aktiivinen jäsen, taiteilija ja organisoija vuoteen 2015. Sen jälkeen hän on  työskennellyt yrittäjänä. Hänen maalaustensa aiheita ovat luonto, eläimet ja ihmiset. Hän pyrkii teoksissaan unenomaisuuteen, mutta sisällyttää niihin myös realismia. Hän asuu Vihdissä. Hän on tehnyt yli 100 seinämaalausta yli kymmeneen eri maahan.

Suomessa Ikosen töitä on muun muassa Vantaalla, jossa eräs isoimmista töistä olivat Myyrmäen rautatieaseman seinämaalaukset, joiden toteuttamisessa Hän oli mukana yhtenä Multicoloured Dreams -ryhmän kymmenestä taiteilijasta. Hakunilassa on hänen työnsä *White stallion* vuodelta 2016. Tampereen Hiedanrannassa on hänen työnsä vuodelta 2017. Mikkelissä on muraali *Fantasy forest*, se on vuodelta 2015. Vihdin Nummelassa Etelä-Nummelan koulukeskuksen ulkoseinässä ja sisällä liikuntasalissa on hänen eläinaiheisia muraalejaan.

## Kuvia Ikosen teoksista

Tiedosto:Osa-sallaikosen-satumetsää.jpg|*Fantasy forest*, 2015, Mikkeli.
Tiedosto:Salla Ikonen - White stallion - 2016 - Oritie 4 - Hakunila - Vantaa.jpg|*White stallion*, 2016, Vantaa.
Tiedosto:Salla Ikonen Seinamaalaus Hiedanranta 2017.JPG|Seinämaalaus Hiedanrannassa, 2017, Tampere


## Lähteet
Kehitys (kustantamo)

**Osakeyhtiö Kehitys** oli vuosina 1906–2016 Porissa toiminut kustannusyhtiö, joka julkaisi muun muassa *[[Uusi Aika]]* -sanomalehteä sekä poliittista kirjallisuutta. SDP-taustaisella yhtiöllä oli myös oma kirjapaino, jonka toiminimenä oli Kehityksen Kirjapaino.

## Historia

Porin Työväenyhdistys perusti Osuuskunta Kehityksen suurlakon jälkeen helmikuussa 1906 julkaisemaan *[[Sosialidemokraatti]]*-sanomalehteä. Sen ensimmäiseen johtokuntaan kuuluivat muun muassa Eetu Salin, Oskari Leivo, Wilho Laine, Fanny Ahlfors ja Toivo Rintala. Kehityksen ensimmäiseksi toimitusjohtajaksi valittiin Tahvo Ruotsalainen. Osuuskunta Kehitys julkaisi sanomalehden lisäksi myös Väinö Tannerin saksankielestä suomentamia yhteiskunnallisia teoksia. Vuonna 1914 osuuskunta muutettiin osakeyhtiöksi, ja vuotta myöhemmin valmistui Kehityksen ensimmäinen oma toimitalo Porin keskustaan Antinkadun ja Itäpuiston kulmaukseen. Kehityksen Kirjapaino aloitti toimintansa vuonna 1907 kauppatorin laidalla Yrjönkadulla, josta se 1915 siirtyi uuteen lehtitaloon. Sisällissodan jälkeen Kehitys jatkoi *Sosiaalidemokraatin* seuraajaksi perustetun *Uusi Aika* -lehden kustantajana. 

Arkkitehti Jaakko Laaksovirran suunnittelema uusi viisikerroksinen toimitalo valmistui vanhan lehtitalon viereen Porin kauppatorin laidalle vuonna 1940. Sen liiketiloissa toimi pitkään muun muassa Kehityksen Kirjakauppa. Vuonna 1973 yhtiön toiminnot erotettiin niin, että Oy Kehitykselle jäi kirjapainotoiminta ja vastaperustettu Ajan Sana Oy vastasi julkaisutoiminnasta. Kehityksen uusi lehtitalo ja kirjapaino valmistuivat Aittaluotoon vuonna 1980.  

Vuonna 2000 Oy Kehitys ja Loimaan Kirjapaino Oy perustivat Allatum Oy:n, joka ryhtyi painamaan myös *Uusi Aika* -lehteä Porin Mikkolassa. Vuonna 2011 Kehityksen Kirjapaino myytiin Nelostuote-konserniin kuuluvalle Brand ID:lle. Sen toiminta loppui 2014, kun kirjapaino siirrettiin Nelostuotteen muiden tilojen yhteyteen Karjarannan kaupunginosaan.

Vuonna 2015 konsernissa tehtiin omistusjärjestelyjä, joiden yhteydessä Kehityksen omistama Ajan Sana Oy siirtyi kolmen porilaisen sosialidemokraattisen järjestön haltuun. Ne puolestaan luopuivat Oy Kehityksen omistuksesta, ja se siirtyi SDP-taustaisen sijoitusyhtiön Suomen Viestintärahoitus Oy:n omistukseen. Kehityksen toiminta loppui vuonna 2016, kun se yhdistettiin useiden muiden sosiaalidemokraattisten lehti- ja kustannusyhtiöiden kanssa Eteenpäin Oy:ksi. Ajan Sana puolestaan lopetti toimintansa 2019, jolloin *Uusi Aika* -lehti lakkautettiin kannattamattomana.

## Lähteet
Hiisi (kuu)

**Hiisi**, numeerinen tunnus **(47171) Lempo II**, on Kuiperin vyöhykkeen plutinoihin kuuluvan pikkuplaneetan 47171 Lempo lähes saman kokoinen seuralaiskappale ja suurempi sen kiertolaisista. Hiiden löysi S. D. Benecchin johtama tutkijaryhmä lokakuussa vuonna 2007 C. A. Trujillon ja M. E. Brownin keräämästä Hubble-teleskoopin datasta. Hiisi sai nimensä suomalaisen kansanperinteen hiisistä. Ennen nimeämistään se tunnettiin tunnuksella **S/2007 (47171) 1**. Hiiden läpimitta on noin 251 kilometriä, kun Lempo on läpimitaltaan ainoastaan 272 km. Hiisi ei siis ole kovin paljon pääkappalettaan pienempi. Hiiden etäisyys Lemmosta on noin 900 km ja kiertoaika vähän alle kaksi päivää. Kaksoispikkuplaneetan lisäksi järjestelmään kuuluu myös kaukaisempi kuu nimeltä Paha.

## Lähteet